অন্যদিকে সেসময়ের ঘটনাবলীর প্রত্যক্ষদর্শী বা ভুক্তভোগী মানুষগুলো আমাদের জীবন থেকে ক্রমেই হারিয়ে যাচ্ছে। তাই সময় থাকতে ’৭১-এর ধ্বংসযজ্ঞের বিক্ষিপ্ত এবং অকথিত স্মৃতিগুলো সংগ্রহ করে বর্তমান প্রজন্ম ও ভবিষ্যৎ বংশধরদের কাছে তুলে ধরার প্রয়োজনীয়তা আমি অনুভব করি দীর্ঘদিন থেকে। আর এলক্ষ্যে প্রায় দেড় যুগ ধরে সংশ্লিষ্ট ব্যক্তিদের সঙ্গে সরাসরি কথা বলেছি, সাক্ষাৎকার নিয়েছি এবং তাঁদের মধ্য থেকে ৪৪ জনের সাক্ষাৎকারের ভিত্তিতে রচনা করেছি ‘চোখে দেখা ৭১’ (দ্বিতীয় পর্ব)। এদের মধ্যে রয়েছেন ৫ জন নারী।’